Я не ставіла перад сабой мэту размеркавацца менавіта ў БДПУ. Не магу сказаць, заканамерна гэта ці выпадкова. Многія мае аднакурснікі ўладкаваліся псіхолагамі ў сур’ёзныя арганізацыі і не скардзяцца на жыццё. Я ж пачынала сваю працоўную дзейнасць на кафедры батанікі і асноў сельскай гаспадаркі, пасля перайшла ва ўпраўленне інфармацыйна-масавых камунікацый і маладзёжных праектаў. Тут я ў чарговы раз упэўнілася, што кожны студэнт нашага уні­версітэта мае абсалютна рэальную магчымасць рэалізаваць свае творчыя задумы — вядома, калі не трымае іх у стале або галаве, а распрацоў­вае і прыносіць нам. Тым больш што наша кіраўніцтва заўжды падтрымлівала таленавітых і ініцыятыўных. Зараз я займаю пасаду загадчыка сектара курсавой падрыхтоўкі, і гэтая праца мне таксама вельмі імпануе: кожны дзень наладж­ваеш кантакты з новымі, у розных адносінах цікавымі людзьмі. Першакурснікам я раю не губляцца і абавязкова спрабаваць сябе ў любімай справе: у рэшце рэшт, актыўная жыццёвая пазіцыя заўжды была галоўнай умовай поспеху. У БДПУ проста бурліць і творчасць, і навука — цікаўцеся, праглядайце аб’явы, удзельнічайце! І са святам ведаў вас!